
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ

	2022-жылдын «25» ноябры 
	№ 177
	                 Бишкек шаары


Бажы бирлигинин Комиссиясынын 2011-жылдын 15-июлундагы 

№ 710 чечимине өзгөртүүлөрдү киргизүү жөнүндө 
Евразия экономикалык бирлиги жөнүндө 2014-жылдын 
29-майындагы келишимдин 52-беренесинин 2-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 29-пунктуна ылайык, Евразия экономикалык комиссиясынын Кеңеши чечти:
1. Бажы бирлигинин Комиссиясынын 2011-жылдын 15-июлундагы № 710 «Темир жол кыймылдуу курамынын коопсуздугу жөнүндө», «Жогорку ылдамдыктагы темир жол транспортунун коопсуздугу жөнүндө» жана «Темир жол транспортунун инфраструктурасынын коопсуздугу жөнүндө» Бажы бирлигинин техникалык регламенттерин кабыл алуу тууралуу» чечимине төмөнкүдөй өзгөртүүлөр киргизилсин:

а) 3-пункт төмөнкүдөй мазмундагы 3.4-пунктча менен толукталсын:

«3.4. 2023-жылдын 31-декабрына чейин локомотивдердин жана моторвагондук кыймылдуу курамдын букстары үчүн роликтүү (кассеталык типтеги) термелүү подшипниктерин, анын ичинде аталган подшипниктерди аккредиттелген сыноо лабораториясында (борбордо) белгиленген стандартташтырылган метод менен шарттуу жүрүшүнүн жарымынан кем эмес көлөмдө, андан кийин толук көлөмдө шарттуу жүрүшүнө жеткенге чейин сертификацияланган продукцияны андан ары контролдо пайдалануу менен стенддик сыноолорду жүргүзүүнүн негизинде алынган бул продукциянын шайкештик сертификаттары болгон учурда Евразия экономикалык бирлигинин бажы аймагында жүгүртүүгө чыгарууга жол берилет.»;
б) аталган Чечим менен кабыл алынган «Темир жол кыймылдуу курамынын коопсуздугу жөнүндө» Бажы бирлигинин техникалык регламентинин (ББ ТР 001/2011) 172-пункту төмөнкүдөй редакцияда баяндалсын:

«172. Курамдык бөлүктөрү ушул техникалык регламенттин талаптарына шайкештиги ырасталууга тийиш болгон продукциянын шайкештик сертификаты, эгерде бул курамдык бөлүктөр ушул техникалык регламенттин талаптарына шайкештигин баалоо 
жол-жобосунан өткөн шартта берилиши мүмкүн.».

2. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

